cyanic-selkie/wikianc huggingface dataset:
চীন-পাকিস্তান অর্থনৈতিক করিডর
চীন–পাকিস্তান অর্থনৈতিক করিডোর (এছাড়াও সিপিইসি নামেও পরিচিত) হল অবকাঠামোগত প্রকল্পগুলির একটি সংগ্রহ, যা বর্তমানে পুরো পাকিস্তান জুড়ে নির্মাণাধীন রয়েছে। মূলত $৪৬ বিলিয়ন মূল্যের সিপিইসি প্রকল্পগুলির মূল্য ২০১৭ সালের হিসাবে $৬২ বিলিয়ন। সিপিইসি দ্রুত পাকিস্তানি অবকাঠামোগত আধুনিকীকরণ এবং আধুনিক পরিবহন নেটওয়ার্ক, অসংখ্য  বিদ্যুৎ কেন্দ্রের প্রকল্প এবং বিশেষ অর্থনৈতিক অঞ্চল নির্মাণ করছে অর্থনীতিকে আরও শক্তিশালী করার উদ্দেশ্যে।   ১৩ নভেম্বর ২০১৬ সালে সিপিইসি আংশিকভাবে চালু হয়, যখন সাম্প্রতিক সময়ে সামুদ্রিক পণ্য আফ্রিকা ও পশ্চিম এশিয়ায় পরিবাহিত করার জন্য চীনা মালামালকে গোয়াদার বন্দরের দ্বারা স্থানান্তরিত করা হয়, কিছু বড় বিদ্যুৎ প্রকল্প ২০১৭ সালের শেষদিকে চালু হয়।
ডেক্সল্যানসোপ্রাজল
ডেক্সল্যানসোপ্রাজল (Dexlansoprazole) হলো প্রোটন পাম্প ইনহিবিটর জাতীয় ওষুধ যা পাকস্থলীয় অম্ল হ্রাসে সাহায্য করে। এটি গ্যাস্ট্রোইসোফেজিয়াল রিফ্লাক্স ডিজিজের চিকিৎসায় ব্যবহৃত হয়। এর কার্যকারিতা অন্যান্য প্রোটন পাম্প ইনহিবিটর এর মতোই এটি মুখের মাধ্যমে সেবন করতে হয়।
চীন-পাকিস্তান অর্থনৈতিক করিডর
সিপিইসি প্রকল্প হল চীন ও পাকিস্তান এর মধ্যে গড়ে ওঠা এক বিশেষ অর্থনৈতিক করিডোর। করিডোরটি চীনের প্রস্তাবিত ওয়ান বেল্ট, ওয়ান রোড নীতির অন্তর্গত এবং এটি চীনের অর্থ সহায়তায় গড়ে তুলা হচ্ছে। এই করিডোরটির মোট দৈর্ঘ্য হবে ।এটি পাকিস্তানএর গদর শহরের গদর বন্দর থেকে চীনের শিনচিয়াং প্রদেশের কাশগর পর্যন্ত নির্মাণ করা হবে। এই প্রকল্পে গদর ও কাশগর মহাসড়ক ,রেলপথ দ্বারা যুক্ত হবে। এছাড়া এই পথে অপটিকাল ফাইবার বসানো হবে দ্রুত যোগাযোগের জন্য। তেল ও গ্যাসের পাইপ লাইন এই পথে নিয়ে নিয়ে যাওয়া হবে। এই প্রকল্পে গদর ও কাশগর এর সঙ্গে সঙ্গে পাকিস্তানের ইসলামাবাদ, লাহোর ও করাচি যুক্ত হবে। করিডোরের অংশ হিসাবে ১,১০০ কিলোমিটার করাচি থেকে লাহর পর্যন্ত মোটরওয় নির্মাণ করা হবে। রায়ালপিন্ডি থেকে কাশগর পর্যন্ত নির্মাণ করা হয়েছে  কারাকোরাম মহাসড়ক। করাচি থেকে খাইবার পাক্তুন পর্যন্ত রেল পথকে আধুনিক করা হবে। করিডোরের নির্মাণ কাজে যুক্ত রয়েছে ৭ হাজার চীনা কর্মী। এই করিডোরের পাশে প্রায় ১২টির মত বিশেষ অর্থনৈতিক অঞ্চল গড়া হবে।
ডেক্সল্যানসোপ্রাজল
সাধারণ পার্শ্বপ্রতিক্রিয়ার মধ্যে রয়েছে উদরাময়, পেটব্যথা ও বমনেচ্ছা। গুরুতর পার্শ্বপ্রতিক্রিয়াগুলো হলো অস্থিক্ষয়, রক্তে ম্যাগনেশিয়াম ঘাটতি, ক্লস্ট্রিডিয়াম ডিফিসিল সংক্রমণ, অ্যানাফিল্যাক্সিস ও নিউমোনিয়া গর্ভকালীন ও স্তন্যদুগ্ধ পান করানোর সময় এর ব্যবহার কতটুকু নিরাপদ তা এখনো নিশ্চিত না। এটি পাকস্থলীর প্যারাইটাল কোষের হাইড্রোজেন পটাসিয়াম এটিপেজ(H+/K+-ATPase) কে নিবৃত্ত করার মাধ্যমে কাজ করে।
চীন-পাকিস্তান অর্থনৈতিক করিডর
ইতিহাস
১৯৫০ সালে চীন সীমান্ত থেকে গদর পর্যন্ত করিডোর নির্মাণের চেষ্টা চালায়। এর পর ১৯৫৯ সালে দীর্ঘ কারাকোরাম হাইওয়ে নির্মাণ শুরু হয়। এই হাইওয়ে চীন ও পাকিস্তানকে যুক্ত করেছে। এর পর চীন ১৯৯৮ সালে গদর বন্দর নির্মাণে আগ্রহ দেখায়। ২০০২ সালে গদর বন্দর নির্মাণ শুরু করে চীন এবং ২০০৬ সালে বন্দরটির নির্মাণ সম্পূর্ণ হয়। চীন ওয়ান বেল্ট, ওয়ান রোড নীতিতে গদর এর সঙ্গে কাশগরের সংযোগের কথা বলে।শেষে চীন ও পাকিস্তান এর সহযোগিতায় শুরু হয় চীন পাকিস্তান অর্থনৈতিক করিডর নির্মাণ। এই প্রকল্পটি চীন তার ত্রয়দশ পঞ্চবার্ষিকি পরিকল্পনাতে উল্লেখ করে। ২০১৫ সালে এই করিডোর গড়ার জন্য চীন ও পাকিস্তান সমঝোতা স্মারক স্বাক্ষর করে। বর্তমানে এর নির্মাণ কার্য চলছে।
ডেক্সল্যানসোপ্রাজল
ডেক্সল্যানসোপ্রাজল ওষুধটি ২০০৯ সালে যুক্তরাষ্ট্রে ব্যবহারের অনুমতি পেয়েছিল। মার্কিন যুক্তরাষ্ট্রে এই ওষুধের একমাস ব্যবহারের খরচ বর্তমানে প্রায় ২৭০ মার্কিন ডলার।
চীন-পাকিস্তান অর্থনৈতিক করিডর
সিপিইসি ঘোষণা
২০১৫ সালের এপ্রিলে চীনের রাষ্ট্রপ্রধান শি চিনফিংয়ের পাকিস্তান সফরকালে তিনি একটি মুক্ত সম্পাদকীয়তে লিখেছেন: "এটি আমার প্রথম পাকিস্তান ভ্রমণ হবে, তবে আমার মনে হচ্ছে যেন আমি আমার নিজের ভাইয়ের বাড়িতে বেড়াতে যাচ্ছি।" ২০ এপ্রিল ২০১৫-তে, পাকিস্তান ও চীন $৪৬ বিলিয়ন ডলারের চুক্তিতে কাজ শুরু করার জন্য একটি চুক্তি স্বাক্ষর করেছে, যা পাকিস্তানের বার্ষিক জিডিপি'র প্রায় ২০%, [৪২] সঙ্গে ২৮ বিলিয়ন ডলারের দ্রুতগতি সম্পন্ন "আর্লি হারভেস্ট" প্রকল্পগুলি তৈরি করা হবে ২০১৮ সালের শেষের দিকে।
ডেক্সল্যানসোপ্রাজল
ব্যবহার
ক্ষয়মূলক অন্ননালীয় প্রদাহ ও গ্যাস্ট্রোইসোফেজিয়াল রিফ্লাক্স রোগের সাথে সম্পর্কিত বুকজ্বালার চিকিৎসায় এটি ব্যবহৃত হয়। এটি রাসায়নিকভাবে সম্পর্কিত ল্যানসোপ্রাজল এর তুলনায় বেশিক্ষণ কাজ করেI তবে অন্যান্য প্রোটন পাম্প ইনহিবিটরের তুলনায় ভালো কাজ করে এরকম কোনো প্রমাণ নেই।
চীন-পাকিস্তান অর্থনৈতিক করিডর
পরবর্তী ঘটনাবলী
১২ আগস্ট ২০১৫ সালে, কারমায় শহরে চীন ও পাকিস্তান সিপিইসি-এর পরিসর এবং সুযোগ বাড়ানোর জন্য আরও ১.৬ বিলিয়ন ডলারের আরও ২০ টি চুক্তি স্বাক্ষর করে। পরিকল্পনার বিবরণ অস্বচ্ছ, তবে বলা হয় মূলত শক্তি উৎপাদনের ক্ষমতা বৃদ্ধিতে মনোনিবেশ করা কথা। চুক্তির অংশ হিসাবে, পাকিস্তান এবং চীন মহাকাশ গবেষণার ক্ষেত্রে সহযোগিতা করতে সম্মত হয়।
২০১৫ সালের সেপ্টেম্বর এবং অক্টোবরে যুক্তরাজ্য সরকার সিপিইসি এর পরিপূরক সড়কপথ নির্মাণের জন্য পাকিস্তান সরকারকে দুটি পৃথক অনুদানের ঘোষণা দেয়। ২০১৫ সালের নভেম্বরে চীন সিপিইসি'কে তার ১৩ তম পঞ্চবার্ষিক উন্নয়ন পরিকল্পনায় অন্তর্ভুক্ত করে, ডিসেম্বর ২০১৫  সালে, চীন ও পাকিস্তান সিপিইসি প্রকল্পের অংশ হিসাবে তথ্য ও প্রযুক্তি পার্ক স্থাপনের জন্য আরও $১.৫ বিলিয়ন ডলার বিনিয়োগের বিষয়ে একমত হয়। ২০১৬ সালের ৮ এপ্রিল, শিনচিয়াংয়ের কমিউনিস্ট পার্টির প্রধান ঝাং চুনসিবিয়ান সফরের সময় শিনচিয়াংয়ের সংস্থাগুলিকে পাকিস্তানের সহযোগীদের সাথে  $২ বিলিয়ন ডলার অতিরিক্ত চুক্তি করেছে পরিকাঠামো, সৌর শক্তি ও সরবরাহ খাতে।
ডেক্সল্যানসোপ্রাজল
কার্য কৌশল
ল্যানসোপ্রাজলের মতো ডেক্সল্যানসোপ্রাজল প্রোটন পাম্পের সাথে স্থায়ীভাবে বন্ধন তৈরি করে এটাকে অবরুদ্ধ করে এবং পাকস্থলীয় অম্ল তৈরি প্রতিরোধ করে।
চীন-পাকিস্তান অর্থনৈতিক করিডর
পরবর্তী ঘটনাবলী
চীন থেকে প্রথম বহর গদর পৌঁছায় ১৩ নভেম্বর, ২০১৬ সালে, সিপিইসি-র কার্যক্রমকে আনুষ্ঠানিক ভাবে শুরু করা হয়। ২ ডিসেম্বর, ২০১৬ সালে, চীন ও পাকিস্তানের মধ্যে সরাসরি রেলপথ এবং সমুদ্র পরিবহন পরিষেবা চালু করে প্রথম কার্গো ট্রেন ইউনান থেকে যাত্রা শুরু করে। ৫০০ টন পণ্যবাহী একটি কার্গো ট্রেন কুংমিং থেকে বন্দর নগরী গুয়াংজুয়ের উদ্দেশ্যে ছেড়ে যায়, যেখান থেকে পণ্যবাহী জাহাজে করে বোঝাই করে করাচিতে পৌঁছে দেওয়া হয়, নতুন রুটের উদ্বোধনের চিহ্ন হিসাবে।  নতুন রেল, সামুদ্রিক মালামাল পরিবহন ব্যয় সহ রসদ ব্যয়কে ৫০ শতাংশ কমিয়ে দেবে।
ডেক্সল্যানসোপ্রাজল
ইতিহাস
যুক্তরাষ্ট্রের খাদ্য ও ঔষধ প্রশাসন ২০০৯ সালে এই ওষুধের অনুমোদন দেয়। কানাডায় ২০১০ সালে এবং মেক্সিকোতে ২০১১ সালে অনুমোদন পায়।
চীন-পাকিস্তান অর্থনৈতিক করিডর
পরবর্তী ঘটনাবলী
২০১৬ সালের নভেম্বরে, চীন করাচী থেকে পেশোয়ারের পর্যন্ত পাকিস্তানের মূল রেলপথের ট্র্যাক, গতি এবং সংকেত ব্যবস্থার উন্নীতকরণ এবং বিদ্যুতের ঘাটতি দূর করতে সহায়তার জন্য একটি এলএনজি টার্মিনাল নির্মাণ এবং ট্রান্সমিশন লাইনগুলিতে ৪ বিলিয়ন ডলার অতিরিক্ত বরাদ্দ করে পাকিস্তানে অতিরিক্ত ৫.৫ বিলিয়ন ডলার বিনিয়োগের ঘোষণা করে। ফেব্রুয়ারি ২০১৭ সালে, পাকিস্তান ভ্রমণকাল  মিশরীয় রাষ্ট্রদূত সিপিসিও সহযোগিতার বিষয়ে আগ্রহ প্রকাশ করেন। জানুয়ারী ২০১৭ সালে, খাইবার পাখতুনখোয়ার মুখ্যমন্ত্রী পারভেজ খট্টক জানিয়েছেন যে তিনি চীনা বিনিয়োগ সংস্থাগুলির কাছ থেকে আশ্বাস পেয়েছন, যে তারা প্রকল্পের জন্য ২০ বিলিয়ন ডলার বিনিয়োগ করবে। মার্চ ২০১৭ সালে, প্রকল্পগুলির জন্য একটি চুক্তি স্বাক্ষরিত হয়, যার মধ্যে রয়েছে: একটি $১.৫ বিলিয়ন ডলার তেল শোধনাগার, ২ বিলিয়ন ডলার মূল্যের সেচ প্রকল্প এবং ডিআই খানের মধ্যে একটি ২ বিলিয়ন ডলার মোটরওয়ে এবং  $৭ বিলিয়ন ডলার মূল্যের জলবিদ্যুৎ প্রকল্পের।
সেপ্টেম্বর ২০১৭ পর্যন্ত, ১৪ বিলিয়ন ডলারেরও বেশি মূল্যের প্রকল্পের কাজ চলছে। মার্চ ২০১৮ সালে, পাকিস্তান ঘোষণা করে যে নির্মাণাধীন জ্বালানী প্রকল্পগুলির সমাপ্তির পরে, ভবিষ্যতের সিপিইসি-এর শক্তি প্রকল্পের জলবিদ্যুৎ প্রকল্পগুলির নির্মাণের দিকে তাকাবে।
গদর বন্দর ও শহর প্রকল্প
গাদর সিপিইসি প্রকল্পের মূল আংশ গঠন করে, কারণ এটি চীনের উচ্চাভিলাষী ওয়ান বেল্ট, ওয়ান রোড প্রজেক্ট এবং তার সামুদ্রিক সিল্ক রোড প্রকল্পের মধ্যে সংযোগ ঘটাবে। সামগ্রিকভাবে ২০১৭ সালের ডিসেম্বরে গবাদার বন্দর প্রকল্প প্রায় ১ বিলিয়ন ডলারেরও বেশি অর্থে গড়ে তোলা হবে।
গদর বন্দর চত্বর
চীন-পাকিস্তান অর্থনৈতিক করিডরের গুরুত্ব পূর্ন অংশ হল গদর বন্দর। এটি গদর শহরের পাশে গদর উপসাগরএর তীরে গড়ে উঠেছে। ২০০২ সালে গদর বন্দরের প্রাথমিক অবকাঠামো নির্মাণের কাজ শুরু হয় এবং ২০০৬ সালে সম্পন্ন হয়, তবে গদর বন্দরটি উন্নয়ন এবং প্রসারিত করার পরিকল্পনা রয়েছে। বন্দরটির আধুনিকিকরনে চীন ১.৫৬ বিলিয়ন ডলারের অর্থ সাহায্য দেবে। এই বন্দরের গভীরতা ১৫ মিটার থেকে ১৮ মিটির পর্যন্ত। সিপিইসি চুক্তির আওতায়, গদর বন্দরকে প্রাথমিকভাবে বাড়ানো এবং আধুনিকিকরন করা হবে যাতে ৭০,০০০ টন পর্যন্ত মালবাহী বড় বড় সমুদ্রগামী জাহাজ, তেলের ট্যাঙ্কার বন্দরটিতে নোঙর করতে পারবে। এই বন্দরে খনিজ তেল জাহাজে করে এনে চীন নিজের দেশে পরিবহন করবে এই করিডর দ্বারা। উন্নততর পরিকল্পনাগুলির মধ্যে রয়েছে বন্দরের চারপাশে ১৩০ মিলিয়ন ডলার খরচে ব্রেকওয়াটার নির্মাণ, সেইসাথে প্রতিদিন ৫০০ মিলিয়ন ঘনফুট ক্ষমতার একটি তরলীকৃত প্রাকৃতিক গ্যাসের ভাসমান সুবিধা এবং গদর-নওয়াবশাহকে সংযুক্তকারী ইরান-পাকিস্তান গ্যাস পাইপলাইন নির্মাণ করা হবে।
গদর শহরে প্রকল্প
গদরে নতুন আন্তর্জাতিক বিমানবন্দর তৈরি করতে চীন পাকিস্তানকে ২৩০ মিলিয়ন ডলার অনুদান দেবে। মোট বেলুচিস্তানের প্রাদেশিক সরকার নতুন ২৩০ মিলিয়ন ডলার গদর আন্তর্জাতিক বিমানবন্দর নির্মাণের জন্য ৪০০০ একর জায়গা নির্ধারণ করেছে, যার  নির্মাণের জন্য আনুমানিক ৩০ মাস লাগবে,  যে ব্যয়গুলি সম্পূর্ণরূপে চীনা সরকারের অনুদানের দ্বারা অর্থায়িত করা হবে, পাকিস্তান শোধ করতে বাধ্য হবে না।.
গদর শহরটি আরও উন্নত হচ্ছে ৩০০ মেগাওয়াট কয়লা ভিত্তিক বিদ্যুৎ কেন্দ্র, একটি ডেসালিনাইজেশন প্ল্যান্ট এবং একটি নতুন ৩০০ টি বিছানা হাসপাতাল নির্মাণ করে। গদর শহরের জন্য পরিকল্পনাগুলিতে ইস্ট বে এক্সপ্রেসওয়েরও অন্তর্ভুক্ত রয়েছে - এটি ১৯ কিলোমিটার নিয়ন্ত্রিত-অ্যাক্সেস সড়ক যা গদর বন্দরকে মাকরান উপকূলীয় হাইওয়েতে সংযুক্ত করে। এই অতিরিক্ত প্রকল্পগুলির জন্য $৮০০ মিলিয়ন ডলার ব্যয় করা হয়েছে এবং এটি ০% সুদের দ্বারা চীনের এক্সিম ব্যাংককে পাকিস্তানে প্রসারিত করতে সহায়তা করবে
পূর্বোক্ত অবকাঠামোগত কাজগুলি ছাড়াও, পাকিস্তান সরকার সেপ্টেম্বর ২০১৫ সালে গাদ্দারে পাক-চীন কারিগরি ও বৃত্তিমূলক ইনস্টিটিউট নামে একটি প্রশিক্ষণ ইনস্টিটিউট প্রতিষ্ঠা করার কথা ঘোষণা করেছিল, যা গদর বন্দর কর্তৃপক্ষ কর্তৃক ৯৯৩ মিলিয়ন রুপি ব্যয় দ্বারা করা হবে। এটি স্থানীয় বাসিন্দাদের বর্ধিত গদর বন্দরে পরিচালনা ও কাজ করার জন্য প্রয়োজনীয় দক্ষতা প্রদানের জন্য স্থাপন করা হয়েছে।
২০১৭ সালের হিসাবে, গদর ও এর আশেপাশে চীন দ্বারা অর্থায়িত  মোট ৯ টি প্রকল্প রয়েছে।
পাইপ লাইন
চীনের অর্থ সাহায্যে গদর থেকে কাশগর পর্যন্ত একটি তেল ও গ্যাসের পাইপ লাইন নির্মাণের প্রস্তাব রয়েছে। মধ্যপ্রাচ্য থেকে তেল গদর বন্দর-এ এনে পরিষোধিত করে তা পাইপ লাইনের মধ্যমে চীনে পাঠানোর পরিকল্পনা নেওয়া হয়েছে। এছাড়া ইরান থেকে গ্যাস আনার জন্য ইরান-এর থেকে গদর পর্যন্ত একটি পাইপ লাইন নির্মাণ করা হবে।
সুব্রত বড়ুয়া
সুব্রত বড়ুয়া (জন্ম: ১লা জানুয়ারি, ১৯৪৬) হলেন একজন বাংলাদেশী লেখক। তিনি বাংলা একাডেমির পরিচালক ছিলেন। ছোটগল্পে অবদানের জন্য তিনি ১৯৮৩ সালে বাংলা একাডেমি সাহিত্য পুরস্কার লাভ করেন। ভাষা ও সাহিত্যে তার অবদানের জন্য বাংলাদেশ সরকার তাকে ২০১৮ সালে বাংলাদেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।
জীবনী
বড়ুয়া ১৯৪৬ সালের ১লা জানুয়ারি তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) চট্টগ্রাম জেলার ফটিকছড়ি উপজেলার ছিলোনীয়া গ্রামে জন্মগ্রহণ করেন। তার নিজ গ্রামের প্রাথমিক বিদ্যালয়ে তার শিক্ষাজীবন শুরু হয়। তিনি ১৯৬১ সালে চট্টগ্রামের মিউনিসিপ্যাল মডেল হাই স্কুল থেকে প্রবেশিকা পাস করেন এবং ১৯৬৩ সালে চট্টগ্রাম কলেজ থেকে বিজ্ঞান বিভাগে উচ্চ মাধ্যমিক পাস করেন। পরবর্তীতে তিনি ১৯৬৬ সালে চট্টগ্রাম কলেজ থেকে পদার্থবিজ্ঞানে স্নাতক সম্মান অর্জন করেন এবং ১৯৬৮ সালে ঢাকা বিশ্ববিদ্যালয় থেকে একই বিষয়ে স্নাতকোত্তর ডিগ্রি অর্জন করেন।
মাইন্ড ইউর ল্যাংগুয়েজ
মাইন্ড ইউর ল্যাংগুয়েজ একটি ব্রিটিশ হাস্যরসাত্মক অনুষ্ঠান যা আইটিভিতে ১৯৭৭ সালে প্রথম প্রচার করা হয়। এর নির্মাতা ভিঞ্চ পাওয়েল, নির্দেশক স্টুয়ার্ড এলান এবং প্রযোজক লন্ডন উইকএন্ড টেলিভিশন। লন্ডনে বিদেশীদের ইংরেজি শিক্ষা স্কুলের উপর ভিত্তি করে নির্মিত, যেখানে বিদেশী শিক্ষার্থীদের একটি দলকে জেরেমি ব্রাউন ইংরেজি শেখান। এখনে একজন পাকিস্তানীর ভূমিকায় বাংলাদেশের ডিনো শফিক অভিনয় করেছেন। ১৯৭৯ সার সাল পর্যন্ত ৪ টি মৌসুমে মোট ৪২ টি পর্ব প্রচারিত হয়েছিল।
মূল কাহিনী
শোটি লন্ডনে একটি প্রাপ্তবয়স্ক শিক্ষা কলেজের উপর ভিত্তি করে নির্মিত, যেখানে বিদেশী শিক্ষার্থীদের একটি দলকে জেরেমি ব্রাউন ইংরেজি শেখান।
রাঘব চট্টোপাধ্যায়
রাঘব চট্টোপাধ্যায় একজন ভারতীয় বাঙালি জনপ্রিয় গায়ক এবং সুরকার। তিনি বাংলা আধুনিক গান, রবীন্দ্রসঙ্গীত, নজরুলগীতি প্রভৃতি গেয়ে থাকেন। তিনি চলচ্চিত্রে নেপথ্য সঙ্গীতশিল্পী হিসাবেও কাজ করেছেন।
প্রথম জীবন
রাঘব চট্টোপাধ্যায়ের জন্ম ভারতের পশ্চিমবঙ্গ রাজ্যের নৈহাটির একটি বাঙালি পরিবারে। তিনি খুব ছোটবেলা থেকেই সঙ্গীতের প্রতি আকর্ষিত হন এবং নয় বছর বয়স থেকেই গিটার বাজাতে শুরু করেন। তার মা শীলা চট্টোপাধ্যায় এবং মামারা ধ্রুপদী সঙ্গীতশিল্পী ছিলেন। তার মা তাকে প্রাথমিক হিন্দুস্তানি সঙ্গীতের শিক্ষা দেন এবং ধ্রুপদী সঙ্গীতের প্রতি তার আকর্ষণ জাগিয়ে তোলেন। এরপর তিনি বিষ্ণুপুর ঘরানার ডক্টর অমিয়রঞ্জন বন্দোপাধ্যায়ের কাছে সঙ্গীত শিক্ষা করেন। তারপর আরো সাত বছর সঙ্গীত রিসার্চ একাদেমিতে পণ্ডিত অজয় চক্রবর্তীর কাছে পাতিয়ালা ঘরানার ধ্রুপদী সঙ্গীতের শিক্ষা নেন। এরপরে তিনি উস্তাদ রশিদ খানের কাছে তার হিন্দুস্তানি সঙ্গীতের শিক্ষা চালিয়ে যেতে থাকেন।
সঙ্গীত জীবন
রাঘব চট্টোপাধ্যায় ১৯৯৬ খ্রিষ্টাব্দে এইচএমভি-এফএম আয়োজিত গোল্ডেন ট্যালেন্ট সার্চ প্রতিযোগিতায় প্রথম স্থান লাভ করেন। তিনি সঙ্গীত রিসার্চ একাদেমির স্কলারশিপও পান। এরপর থেকেই তিনি চলচ্চিত্র, টিভি সিরিয়াল এবং বিজ্ঞাপনের জন্য গাইতে শুরু করেন। তার প্রথম দিকের চলচ্চিত্রগুলির মধ্যে ছিল 'মায়ার বন্ধন', 'এই টুকু ভালোবাসা'। টিভি সিরিয়ালের মধ্যে ছিল 'কাঁটা তারের বেড়া', 'পাঁচতারা', 'এক চিলতে রোদ্দুর' প্রভৃতি। তিনি জনপ্রিয় টিভি চ্যানেল যেমন ই-টিভি, আলফা, তারা ও আকাশ বাংলা চ্যানেলে বিজ্ঞাপনের জন্য গান গান। তিনি ২০০২ খ্রিষ্টাব্দে হিন্দি দেবদাস চলচ্চিত্রে গান গেয়েছিলেন।
রাঘব চট্টোপাধ্যায়ের প্রথম বাংলা ক্যাসেট অ্যালবাম ছিল 'ভোরের আলো'। তার প্রথম হিন্দি একক অ্যালবাম 'রিস্তা' কসমিক মিউজিক থেকে প্রকাশিত হয়।
শ্রীলঙ্কা বিমানবাহিনী
শ্রীলঙ্কা বিমানবাহিনী হচ্ছে শ্রীলঙ্কা সামরিক বাহিনীর বিমান শাখা।এটি রয়্যাল সিলন এয়ার ফোর্স (আরসিওয়াইএএফ) হিসাবে রয়্যাল এয়ার ফোর্স (আরএএফ) -এর সহযোগিতায় ১৯৫১ সালে প্রতিষ্ঠিত হয়েছিল। শ্রীলঙ্কার গৃহযুদ্ধের সময় এসএলএইএফ প্রধান ভূমিকা পালন করেছিল। এসএলএএএফ ১৬০ টিরও বেশি উড়োজাহাজ পরিচালনা করে এবং ২৭,৪০০ বিমান এবং ১,৩০০ জন কর্মকর্তার একটি অভিক্ষিপ্ত প্রশিক্ষিত শক্তি রয়েছে, যারা নিয়মিত এবং রিজার্ভ পরিষেবাগুলি থেকে থাকে। শ্রীলঙ্কা এয়ার ফোর্সটি মূলতঃ উত্তর ও পূর্ব থিয়েটারে বিদ্রোহীদের দ্বারা বোমা বিস্ফোরণে ভূমি বাহিনী, সৈন্যদল অবতরণ ও বায়ুচলাচল চালানোর জন্য বিমান সহায়তা প্রদানের জন্য বিশেষভাবে বিশেষ করে প্রসারিত হয়েছে, কিন্তু উচ্চতর ও নিম্ন স্তরের বায়ু প্রতিরক্ষা।
কিশোরগঞ্জ
কিশোরগঞ্জ বাংলাদেশের উত্তর-পূর্বাঞ্চলের কিশোরগঞ্জ জেলার একটি শহর। শহরটি নরসুন্দা নদীর তীরে অবস্থিত। কিশোরগঞ্জ একইসাথে কিশোরগঞ্জ জেলা ও সদর উপজেলার প্রশাসনিক সদর দপ্তর। কিশোরগঞ্জ শহরের মোট জনসংখ্যা ১০৩,৭৯৮, যার ফলে এটি বাংলাদেশের ৪৩ তম জনবহুল শহরে পরিনত হয়েছে। । এটি সড়ক ও রেলপথের দ্বারা রাজধানী ঢাকাসহ দেশের অন্যান্য অংশের সাথে যুক্ত।
ইতিহাস
ইতিহাসবিদদের মতে কিশোরগঞ্জ ১৮৪৫ সালের পরে কোন এক সময়। এ অঞ্চলের বিখ্যাত ব্যবসায়ী ছিলেন কৃষ্ণাদাস বসক, ‍যিনি মসলিন কাপড়ের ব্যবসা করতেন। ‍কৃষ্ণাদাস বসক নবাব সিরাজ উদ দৌলার সময়ে ৩২টি পরগণার জমিদারী কিনেন। তিনি শহরের দক্ষিণে একটি সুন্দর তিন তলা প্রাসাদ নির্মাণ করেছিলেন। তার সাত পুত্র ছিল। তার দুই ছেলের নাম কিশোর মোহন বাসক এবং ব্রজ কিশোর বাসক। সাধারণত এটি বিশ্বাস করা হয় যে এই শহরের নামটি কিশোরগঞ্জ তাদের দুইজনের নামে পরিচিত হতে এসেছে। আরেক মতে, এ অঞ্চল বিখ্যাত ছিল বলে কিশোয়ার থেকে কিশোরগঞ্জ নামের উৎপত্তি হয়েছে। ১৮৬৯ সালে কিশোরগঞ্জ পৌরসভা গঠিত হয় যার ফলে কিশোরগঞ্জ শহর পৌরশহরে পরিণত হয়।
ভূগোল
কিশোরগঞ্জ রাজধানী ঢাকা থেকে ৯০ কিলোমিটার উত্তর দিকে অবস্থিত। এটি ২৪º২১΄ উত্তর অক্ষাংশ থেকে ২৪º৩২΄ উত্তর অক্ষাংশ পর্যন্ত এবং ৯০º৪২΄ পূর্ব দ্রাঘিমাংশ থেকে ৯০º৫২΄ দ্রাঘিমাংশে অবস্থিত। এর মোট আয়তন ১১.৩০ বর্গকিলোমিটার। আয়তনের নিরিখে এটি ছোট আয়তনের বসতি ।
জনসংখ্যা
২০১১ সালের আদমশুমারী অনুযায়ী কিশোরগঞ্জের মোট জনসংখ্যা ১০৩,৭৯৮ জন। যার মধ্যে ৫২,৫৩৪ জন পুরুষ এবং ৫১,২৬৪ জন মহিলা এবং এই জনসংখ্যা ২১৮৭৯টি খানায় বাস করে। জনসংখ্যার ঘনত্ব প্রতি বর্গ কিলোমিটারে ৯,১৮৬ জন লোক বসবাস করে। নারী পুরুষের লিঙ্গ অনুপাত ১০০ঃ১০২ এবং সাক্ষরতার হার ৭২.৫% (৭ বছরের উর্দ্ধে)।
মাকাও ফুটবল অ্যাসোসিয়েশন
এই সংস্থাটি মাকাওয়ের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে লিগা দে এলিট এবং তাসা দে মাকাও মতো প্রতিযোগিতার সকল কার্যক্রম পরিচালনা করে। বর্তমানে মাকাও ফুটবল অ্যাসোসিয়েশনের সভাপতির দায়িত্ব পালন করছেন চেওং ভিতোর লুপ কোয়ান এবং সাধারণ সম্পাদকের দায়িত্ব পালন করছেন চান কেং হো।
২০১৫ শেখ কামাল আন্তর্জাতিক ক্লাব কাপ
২০১৫ শেখ কামাল আন্তর্জাতিক ক্লাব কাপ হচ্ছে শেখ কামাল আন্তর্জাতিক ক্লাব কাপের প্রথম সংস্করণ, যা বাংলাদেশ ফুটবল ফেডারেশনের সহযোগিতায় এবং চট্টগ্রাম আবাহনী আয়োজিত আন্তর্জাতিক ক্লাব ফুটবল টুর্নামেন্ট। এটি অক্টোবর ২০, ২০১৫ থেকে অক্টোবর ৩০, ২০১৫ পর্যন্ত অনুষ্ঠিত হয়। টুর্নামেন্টটি বাংলাদেশের বন্দর নগরী চট্টগ্রামের এম এ আজিজ স্টেডিয়ামে অনুষ্ঠিত হয়।
প্রতিযোগিতার ফাইনালে ইস্ট বেঙ্গল এফ.সি.কে ১-৩ গোলে হারিয়ে চট্টগ্রাম আবাহনী চ্যাম্পিয়ন হয়।
মাঠ
চট্টগ্রামের এম এ আজিজ স্টেডিয়ামে টুর্নামেন্টের সব ম্যাচ অনুষ্ঠিত হয়।
গ্রুপ পর্ব
৮টি দল দুটি গ্রুপে বিভক্ত হয়ে অংশগ্রহণ করে। প্রতিটি গ্রুপের শীর্ষ দুটি দল সেমিফাইনালে খেলে।
ব্রজেন্দ্রকুমার দে
ব্রজেন্দ্রকুমার দে (১ ফেব্রুয়ারি, ১৯০৭ - ১২ মার্চ, ১৯৭৬) যাত্রার পালাবদলের ইতিহাসে এক অবিস্মরণীয় নাম। তিনি কেবলমাত্র পালাসম্রাট বা লোকনাট্যগুরু ছিলেন না তিনি ছিলেন বাংলার যাত্রাপালা ও লোকাভিনয়ের ইতিহাসে এক নবযুগের প্রবর্ত্তক। উচ্চশিক্ষিত এবং স্কুলশিক্ষক হয়েও সুদীর্ঘ ৫০টি বছর ধরে নিবিষ্ট চিত্তে তিনি শুধু যাত্রাপালাই লিখে গেছেন। তিনি যাত্রার আধার এবং আধেয় পরিবর্তনের সাথেসাথে যাত্রার সু-সংস্কৃত ও মার্জিত রূপ প্রদান করে যাত্রাশিল্পকে শিক্ষিত মহলের কাছে গ্রহণযোগ্য করে তুলেছিলেন। আট ঘণ্টার যাত্রাকে তিন ঘণ্টায় নিয়ে আসেন। সংলাপের সংস্কার করে ছোট ছোট সংলাপ ব্যবহার করেছেন।
জন্ম ও শিক্ষাজীবন
ব্রজেন্দ্রকুমারের জন্ম বর্তমান বাংলাদেশের মাদারীপুর জেলার অন্তর্গত গয়ঘর গঙ্গানগর গ্রামে। তার মাতার নাম ক্ষীরোদাসুন্দরী দে এবং পিতার নাম হরিকিশোর দে। তিনি কলকাতা বিশ্ববিদ্যালয় হতে ১৯২৯ খ্রিস্টাব্দে অর্থনীতিতে এম.এ.এবং ১৯৩৭ খ্রিস্টাব্দে বি.টি.পাশ করেন ।
অবদান
১৯৩০ খ্রিস্টাব্দ হতে ১৯৬৯ খ্রিস্টাব্দ পর্যন্ত দুই বাংলার বিভিন্ন বিদ্যালয়ে প্রধান শিক্ষক হিসাবে দক্ষতার সঙ্গে কাজ করেছেন । বিংশ শতকে বাংলানাটকের মূলস্থপতি যেমন বিজন ভট্টাচার্য তেমনই যাত্রাপালার প্রধানস্রস্টা ব্রজেন্দ্রকুমার দে। প্রখ্যাত পালাকার ভোলানাথ কাব্যশাস্ত্রীর উত্তরসূরি তিনি। নাট্যকার যোগেশচন্দ্র চৌধুরীর ছাত্র তিনি যাত্রানাট্যে নতুন আঙ্গিকসহ আধুনিকতার প্রবর্তন করেছিলেন। পৌরাণিক, ঐতিহাসিক, কাল্পনিক, সামাজিক, জীবনীমূলক, দেশাত্মবোধক, গীতিকা আশ্রিত পালা-সব মিলিয়ে দেড়শর বেশি পালা রচনা করে তিনি যাত্রাপালার উৎকর্ষ সাধন করেছেন। বলা হয় বাংলা মঞ্চাভিনয়ের ক্ষেত্রে গিরীশচন্দ্র ঘোষের যে স্থান,বাংলার একালের যাত্রাভিনয়ের ক্ষেত্রে ব্রজেন্দ্রকুার দে সেই স্থানের অধিকারী।
রচিত যাত্রাপালা
• স্বর্ণলঙ্কা (১৯২৫)
• বজ্রনাভ (১৯৩১)
• লীলাবসান(১৯৩৪)
• চাঁদের মেয়ে(১৯৩৬)
• দেবতার গ্রাস(১৯৪২)
• মায়ের ডাক(১৯৪৫)
• লোহার জাল(১৯৬০)
• বালির বাঁধ(১৯৬০)
• ধ্বংসের ডাক(১৯৬০
• সোনাই দীঘি(১৯৫৯)
• আঁধারের মুসাফির(১৯৭২)
• কলঙ্কিনী রাই(১৯৭২)
• নটী বিনোদিনী(১৯৭৩)
• কৃষ্ণ সুদামা(১৯৭৩)
• বিদ্রোহী নজরুল(১৯৭৪)
• ভারত পথিক রামমোহন(১৯৭৪)
• নন্দকুমারের ফাঁসি(১৯৭৫)
• অনাথ জননী(১৯৭৫)
• ভগবান শ্রীকৃষ্ণচৈতন্য(১৯৭৪)
• রক্ত তিলক(১৯৪১)
• দানবীর প্রভৃতি।
বিএএফ শাহীন কলেজ চট্টগ্রাম
বি এ এফ শাহীন কলেজ চট্টগ্রাম বাংলাদেশের চট্টগ্রামের পতেঙ্গায় অবস্থিত এবং বাংলাদেশ বিমান বাহিনী কর্তৃক পরিচালিত একটি বেসামরিক মাধ্যমিক ও উচ্চ মাধ্যমিক শিক্ষাপ্রতিষ্ঠান। প্রতিষ্ঠানটি ১৯৭৮ খ্রিষ্টাব্দে প্রতিষ্ঠিত হয়। কর্ণফুলি নদীর তীরে, বিমান বাহিনীর জহুর আহমেদ বিমান ঘাঁটির ভেতরে প্রতিষ্ঠানটি অবস্থিত। এটি চট্টগ্রাম অন্যতম ঐতিহ্যবাহী শিক্ষাপ্রতিষ্ঠান হিসেবে সুপরিচিত। এই কলেজটি নয়নাভিরাম ও মনোমুগ্ধকর প্রাকৃতিক পরিবেশে ঘেরা।
ইতিহাস
বি এ এফ শাহীন কলেজ, তৎকালীন পাকিস্তান বিমান বাহিনী (বর্তমানে বাংলাদেশ বিমানবাহিনী) কর্তৃক ১৯৬০ সালে প্রতিষ্ঠিত একটি শিক্ষাপ্রতিষ্ঠান। এটি বাংলাদেশ বিমানবাহিনী কর্তৃক পরিচালিত । চট্টগ্রামসহ সারা দেশে মোট ছয়টি শাহীন কলেজ রয়েছে। মূলত বিমান বাহিনীর সন্তান ও পোষ্যদের জন্য প্রতিষ্ঠিত হলেও সাধারণ শিক্ষার্থীরাও এখানে শিক্ষাগ্রহণের সুযোগ পায়। আটটি শাহীন স্কুল ও কলেজের মধ্যে চট্টগ্রামের বি এ এফ শাহীন কলেজ চট্টগ্রাম অন্যতম। এটি চট্টগ্রামের অন্যতম সেরা ও ঐতিহ্যবাহী শিক্ষাপ্রতিষ্ঠান।
বাংলাদেশ বিমান বাহিনীর অধীনে ১৯৭৮ সালে বিদ্যালয়টি প্রতিষ্ঠা করা হয় । ১৯৮৫/১৯৮৬ সালের দিকে বিদ্যালয়টিকে কলেজ শাখা পর্যন্ত উন্নীত করে এবং ২০০৬ সাল থেকে ক্লাস ৫ পর্যন্ত ইংরেজি মাধ্যমে পাঠদান শুরু করা হয় যা ২০১৫ সালে কলেজ শাখা পর্যন্ত উন্নীত করা হয়। বাংলাদের বিমান বাহিনীর জহুরুল হক ঘাঁটি চট্টগ্রাম এ এই প্রতিষ্ঠান করা হয় । প্রথমে এই কলেজের পাঠদান শুরু হয় একটি দ্বিতল ভবনে। পরবর্তিতে এটি স্থানান্তরিত করা বর্তমান অবস্থিত ভবনে। কলেজটিতে ডিজিটাল এটেন্ডেন্স এর সুবিধা রয়েছে। কলেজটিতে সুবিশাল ২ টি মাঠ রয়েছে, কর্নফুলি নদীর তীরে মনোরম পরিবশে অবস্থিত কলেজটি। কলেজটিতে এয়ার উইং বিএনসিসি রয়েছে। প্রতিবছর কলেজটি হতে উল্লেখযোগ্য সংখ্যক শিক্ষার্থী সেনা, নৌ, বিমানবাহিনীতে যোগদানের সুযোগ পেয়ে থাকে। তাছাড়া অনেক শীক্ষার্থী বাংলাদেশের বিভিন্ন সরকারী বিশ্ববিদ্যালয়ে ভর্তি হবার যোগ্যতা অর্জন করে।কলেজটি তার দীর্ঘ পথচলায় জন্ম দিয়েছে অনেক প্রতিভা। বর্তমানে বিদ্যালয়টি প্রতি বছর সুনামের সহিতে মাধ্যমিক ও উচ্চ মাধ্যমিক পরীক্ষায় ভাল ফলাফল করছে।
অবস্থান
বি এ এফ শাহীন কলেজ চট্টগ্রাম জেলার ৪১ নং ওয়ার্ড, পতেঙ্গা থানার বিমান বন্দর এলাকায় অবস্থিত।  বাংলাদেশ বিমান বাহিনী ঘাঁটি, জহুরুল হক, চট্টগ্রাম এর অভ্যন্তরে এর অবস্থান।
মাঠ
কলেজের অভ্যন্তরে এর মাঠ টি অবস্থিত । এছাড়াও কলেজের পাশে একটি ফুটবল মাঠ আছে ।
পাঠাগার
কলেজটিতে উন্নতমানের পাঠাগার রয়েছে, যাতে ৭০০০ এর বেশি বই সংরক্ষিত রয়েছে।
সুযোগ সুবিধাসমূহ
কলেজটি সম্পূর্ণ সিসিটিভি ক্যামেরা দ্বারা নিয়ন্ত্রিত। কলেজটিতে বিজ্ঞানের জন্যে সর্বাধুনিক সুযোগ সুবিধা সংবলিত ল্যাব রয়েছে। কলেজটির নিজস্ব পরিবহন ব্যবস্থা রয়েছে।
মঙ্গোলিয়ার সংস্কৃতি
মঙ্গোলিয়ার সংস্কৃতি মোঙ্গলদের যাযাবর জীবনযাত্রার দ্বারা গভীরভাবে প্রভাবিত হয়েছে। এছাড়া চীন, তিব্বত ও তিব্বতী বৌদ্ধধর্ম বেশ প্রভাব রেখেছে। এর বাইরে ২০ শতকের পর থেকে রাশিয়া এবং রাশিয়ার মাধ্যমে ইউরোপীয় সংস্কৃতিও প্রভাব ফেলতে শুরু করেছে।
ঐতিহ্যবাহী মূল্যবোধ
মোঙ্গলদের একদম প্রাচীন সাহিত্যকীর্তি থেকে শুরু করে এখনকার আধুনিক পপ গানে পর্যন্ত যা বারবার উঠে এসেছে তা হলো বাবা-মায়ের প্রতি ভালোবাসা এবং গৃহকাতরতা, নিজের মাতৃভূমির জন্যে এক তীব্র আকুতি। তালের দৈনন্দিন জীবনের মতো শিল্পসাহিত্যেও ঘোড়া সবসময়ই বড় ভূমিকা পালন করেছে। প্রাচীন বীরদের কিংবদন্তি মোঙ্গলরা আজো স্মরণ করে। এই স্তেপভূমিতে আতিথেয়তা এতোই গুরুত্বপূর্ণ যে তা ঐতিহ্যগতভাবেই সেটা স্বীকৃত ধরে নেয়া হয়। মোঙ্গলদের অনেকের নামে বাটোর শব্দটি থাকে, এর অর্থ 'বীর'। তাদের রাজধানীর নামও উলানবাটোর (Улаанбаатар। মধ্যযুগে যেসব জাতি এ অঞ্চল দখল করেছে, শব্দটা তাদের ভাষাতেও ঢুকে পড়েছে, এবং এখন বুলগেরীয়, রুশ, পোলিশ, হাঙ্গেরীয়, ফারসি, উত্তর ভারতীয় ও জর্জীয় ভাষাতে শব্দটি বিদ্যমান। এছাড়া, তেমুল শব্দটি দিয়ে বোঝায় সৃজনশীলতা ও প্যাশন; বিভিন্ন মোঙ্গল শব্দের সাথে তেমুল যুক্ত হয়ে থাকে এবং তার অর্থ হয় হঠকারিভাবে অগ্রসরমান, সৃষ্টি সুখের উল্লাসে বা ভাবনায় তাড়িত হওয়া, আর হয়তো কল্পনার লাগাম ছেড়ে দেয়া। মোঙ্গলদের ভাষায় বললে, ছুটন্ত ঘোড়ার চোখের দৃষ্টি, যে ঘোড়া ছুটছে তার নিজের গন্তব্যে, আরোহীর কোনো পরোয়া না করেই।
প্রথা ও সংস্কার
ঐতিহ্যগতভাবেই মোঙ্গলরা সুলক্ষণ-কুলক্ষণে বিশ্বাসী এবং তারা দুর্ভাগ্যকে খুব ভয় পায়। তাদের বিশ্বাসে, খারাপ কিছু নিয়ে কথা বললে দুর্ভাগ্য হয়, হয় বহুকথিত কাউকে নিয়ে কথা বললেও। এছাড়া দুষ্ট ওঝারাও দুর্ভাগ্য পাঠাতে পারে, যদি কেউ ট্যাবু ভেঙে ফেলে, যেমন তাঁবুর দোরগোড়ায় (ঘরের চৌকাঠে) বসা, পাহাড় বা নদী অপবিত্র করা ইত্যাদি।
যাত্রাপথে কোনো উভুর (শিলাস্তম্ভ) পাশ দিয়ে যাবার সময় তারা সেটা ঘিরে কয়েক পাক দেয় এবং মিষ্টি বা এজাতীয় কিছু উৎসর্গ করে যেন যাত্রা শুভ হয়। উঁচু পর্বতের ওপরের উভুগুলোতে সাধারণত ভালো আবহাওয়ার চেয়ে বা দুর্ভাগ্য দূর করার প্রাথনা করে উৎসর্গ করা হয়।
কোনো মোঙ্গল শিশুর জীবনে প্রথম উৎসব করা হয় তার প্রথম চুল কাটার দিনে, সাধারণত ৩ থেকে ৫ বছর বয়সে। অতীতে জন্মদিন পালনের চল ছিল না, তবে এখন বার্থডে পার্টি বেশ জনপ্রিয় হয়ে উঠেছে। বিয়ের সময় নবদম্পতিকে একটি নতুন গের (তাঁবু) উপহার দেওয়া হয়। মৃত আত্মীয়স্বজনের লাশ আগে উন্মুক্ত ফেলে রাখা হতো, পশুপাখি খেয়ে ফেলতো; এখন সাধারণত কবর দেয়া হয়।
উৎসব
মঙ্গোলিয়ায় সবচেয়ে গুরুত্বপূর্ণ গণউৎসব হলো নাদাম (ক্রীড়া)। প্রতিবছর জুলাইয়ের ১১-১৩ তারিখে উলানবাটোরে স বচেয়ে বড় নাদাম উৎসব আয়োজিত হয়, এছাড়া প্রাদেশিক বা জেলা স্তরেও ছোটো ছোটো আয়োজন করা হয়। নাদামে ঘোড়দৌড়, কুস্তি এবং তীরন্দাজী প্রভৃতি খেলা অন্তর্ভুক্ত থাকে।
পারিবারিকভাবে সবচেয়ে বড়ো উৎসব হলো 'সাগান সার' (সাদা মাস), যেটা অনেকটী চীনাদের নববর্ষ উদ্‌যাপনের মতো, জানুয়ারি বা ফেব্রুয়ারিতে হয়ে থাকে। আত্মীয়স্বজন বন্ধুবান্ধবেরা একে অন্যের বাড়িতে ঘুরতে যায়, উপহার দেয়া-নেয়া হয় - সব উৎসবের জনপ্রিয় উপ,আর হলো খাদাগ (একরকম রেশমী রুমাল) - আর হয় প্রচুর খাওয়াদাওয়া, বিশেষ করে বুজ (মাংসের পুরভরা পিঠার মতো ডাম্পলিং)।
সোভিয়ের রাশিয়ার প্রভাবে নববর্ষও এখন একটি বড় উৎসব হয়ে দাঁড়িয়েছে। এটি এখানে পাশ্চাত্যের ক্রিসমাসের মতোই সাড়ম্বরে উদ্‌যাপন করা হয়।
সের্হিও রামোস
সের্হিও রামোস গার্সিয়া (ইংরেজি: Sergio Ramos García; (জন্ম: ৩০ মার্চ ১৯৮৬; এছাড়াও সার্জিও রামোস নামেও পরিচিত) হলেন একজন স্প্যানিশ পেশাদার ফুটবল খেলোয়াড়; যিনি ফরাসী পেশাদার ক্লাব পারি সাঁ-জেরমাঁ এবং বর্তমানে স্পেন দলের অধিনায়ক হয়ে খেলেন। প্রধানত তিনি একজন কেন্দ্রীয় ডিফেন্ডার হিসেবে খেলে থাকলেও; সমানভাবে একজন মানসম্মত ব্যাকের দায়িত্বও পালন করতে পারেন। অনেকের মতে রামোসকে ফুটবল বিশ্বের শ্রেষ্ঠ রক্ষণভাগের খেলোয়াড় হিসেবে গণ্য করা হয়, তার পাসিং এবং গোল করার ক্ষমতার জন্য প্রশংসিত হয়েছেন।  লিওনেল মেসির সাথে যৌথভাবে সর্বোচ্চ একটানা ১৫ মৌসুম গোল করেছে। ফিফপ্রো বিশ্বকাপ একাদশে নয়বার যুক্ত হয়েছেন,যা কোনো রক্ষণভাগের খেলোয়াড়ের জন্য সর্বোচ্চ এবং সর্বোপরি তৃতীয় সর্বোচ্চ। উয়েফা টিম অফ দ্য ইয়ারে ছিলেন ৮ বার, তাও একজন রক্ষভাগের খেলোয়াড়ের জন্য সর্বোচ্চ এবং সর্বোপরি তৃতীয় সর্বোচ্চ। লা লিগা শ্রেষ্ঠ রক্ষণভাগের খেলোয়াড় হয়েছেন রেকর্ড ৫ বার।রিয়াল মাদ্রিদ তার সাথে দীর্ঘ ১৬ বছরের সম্পর্ক ছিন্ন করার ঘোষণা দিয়েছে।
ক্লাব
1 Includes Supercopa de España.
ইয়ার তাজবান
ইয়ার তাজবান ( יאיר צבן, জন্ম ২৩ আগস্ট ১৯৩০) একজন ইসরায়েলি রাজনীতিবিদ, শিক্ষাবিদ এবং সামাজিক কর্মী।
জীবনী
তাজবান ১৯৩০ সালে জেরুজালেমে জন্মগ্রহণ করেন। ১৯৪৮ সালে ফিলিস্তিন যুদ্ধের সময় তিনি পালমাচে যুদ্ধ করেন। তিনি জেরুজালেম কাছাকাছি  কিবুতজ টোরা, এর প্রতিষ্ঠাতাদের মধ্যে একজন। ১৯৫০ -এর দশকে, তেল আবিবে যাওয়ার পর, তিনি সেমিনার হাকিবুতজিম (একটি শিক্ষক কলেজ) এ পড়াশোনা করেন এবং তেল আবিবের দরিদ্র শহরতলিতে শিক্ষক এবং যুব শিক্ষাবিদ হিসাবে কাজ করেন। তাজাবান তেল আবিব বিশ্ববিদ্যালয় থেকে ইহুদি এবং সাধারণ দর্শনে বিএ ডিগ্রি অর্জন করেছেন। ৪৫ বছর ধরে তাজবান রাজনৈতিকভাবে সক্রিয় ছিল। তিনি ১৯৬৫ থেকে ১৯৭৩ পর্যন্ত মূল মাকির রাজনৈতিক ব্যুরোর সদস্য এবং ১৯৭২-১৯৭৩ সালে এর চেয়ারম্যান ছিলেন। ১৯৭৭ সালে তিনি ইসরায়েলের বাম শিবিরের সহ-প্রতিষ্ঠাতা ছিলেন, যেটি একটি শান্তি তালিকা যা নেসেট এবং হিস্টাদ্রুত নির্বাচনে অংশ নিয়েছিল। ১৯৮১ সালে তিনি নেসেটে নির্বাচিত হন, যেখানে তিনি ১৬ বছর অ্যালাইনমেন্ট, ম্যাপাম এবং মেরেটজের প্রতিনিধি হিসেবে দায়িত্ব পালন করেন। ১৯৯২ সালে প্রয়াত প্রধানমন্ত্রী ইতজাক রাবিন তাকে  অভিবাসী শোষণ মন্ত্রী এবং  মন্ত্রিসভার নিরাপত্তা সদস্য হিসেবে (১৯৯৬ পর্যন্ত) আমন্ত্রণ পেয়েছিলেন। অভিবাসী শোষণ মন্ত্রী হিসেবে তিনি ইহুদি সংস্থার নেতৃত্বের সাথে পূর্ণ সহযোগিতা প্রতিষ্ঠার চেষ্টা করেন। ১৯৯৬-২০০২ বছরগুলিতে তিনি লেভন ইনস্টিটিউট ফর রিসার্চ অফ লেবার মুভমেন্টের একাডেমিক বোর্ডের প্রধান হিসেবে দায়িত্ব পালন করেন এবং তেল আবিব বিশ্ববিদ্যালয়ে পাবলিক পলিসি বিভাগে স্নাতক শিক্ষার্থীদের বক্তৃতা দেন। ১৯৯৬ সাল থেকে তিনি জেরুজালেমে সংস্কৃতি হিসাবে মেইটার - দ্য কলেজ অফ ইহুদি ধর্মের পরিচালনা পর্ষদের চেয়ারম্যান হিসাবে কাজ করেন। ২০০০ সালে তিনি আধুনিকীকরণ ও ধর্মনিরপেক্ষতার যুগে ইহুদি সংস্কৃতির দ্য এনসাইক্লোপিডিয়া প্রকাশনার সূচনা করেন, যার প্রধান সম্পাদক হিসেবে ইয়ারমিয়াহু ইয়েভেল এবং নিজে প্রকল্পের মহাপরিচালক ছিলেন। ২০০৭ সালে হিব্রু ভাষায় এনসাইক্লোপিডিয়া প্রকাশিত হয়। ক্যারিয়ার জুড়ে তিনি ধর্মীয় জবরদস্তির বিরুদ্ধে লড়াই, বহুত্ববাদী পদ্ধতি এবং ইসরায়েলে সংস্কার ও রক্ষণশীল আন্দোলনের সমান মর্যাদা প্রদানের জন্য গভীরভাবে জড়িত ছিলেন। এই কাজের ফলস্বরূপ, তাকে সংস্কার আন্দোলন  (আটলান্টা, ১৯৯৫) এবং মার্কিন যুক্তরাষ্ট্রে রক্ষণশীল আন্দোলনের রাব্বীদের সম্মেলনে (১৯৯৬) কংগ্রেসের অতিথি হিসেবে আমন্ত্রণ জানানো হয়েছিল। তিনি হিব্রু ইউনিয়ন কলেজ থেকে (১৯৯৭) সম্মানসূচক ডক্টরেট পান।
তিনি শুলামিতকে বিয়ে করেন, তিনি স্মাদার ও ড্রর এর পিতা এবং দানা, শাই, রোথেম এবং নোয়ামের দাদা। তিনি ক্যাপ্টেন আব্রাহাম এরিয়েলের শ্যালক, যিনি ইসরাইলের ইতিহাসে সর্বকনিষ্ঠ জাহাজের অধিনায়ক হওয়ার রেকর্ড রাখেন।
ফাজায়েলে আমল (দ্ব্যর্থতা নিরসন)
ফাজায়েলে আমল বলতে বোঝানো যেতে পারে:
এম এম আবদুল্লাহ
এম এম আবদুল্লাহ হলেন দ্রাবিড় মুনেত্র কড়গমের একজন ভারতীয় রাজনীতিবিদ যিনি রাজ্যসভার সদস্য হিসেবে দায়িত্ব পালন করেছেন।
ব্যক্তিগত জীবন
তিনি ১৯৭৫ সালের ৩০ জুলাই তামিলনাড়ুর পুদুক্কোট্টাইতে জন্মগ্রহণ করেন। তার পিতামাতার নাম ছিল কে. মোহাম্মদ ইসমাইল এবং এম. নাবিসা। তিনি ১৪ জুলাই ২০০২ তারিখে এ. জান্নাতুল ফিরদৌসকে বিয়ে করেন এবং তার দুটি কন্যা রয়েছে।
ডেরকাস ভারহুয়েলি
টেলড্‌ সালফার (বৈজ্ঞানিক নাম: Dercas verhuelli (Hoeven)) ‘পিয়েরিডি’ (Pieridae) গোত্র ও কলিয়াডিনি (Coliadinae) উপ-গোত্রের অন্তর্ভুক্ত মাঝারী আকৃতির প্রজাপতি।
আকার
টেলড্‌ সালফার এর প্রসারিত অবস্থায় ডানার আকার ৫০-৬০ মিলিমিটার দৈর্ঘ্যের হয়।
বিস্তার
এই প্রজাতি উত্তর-পূর্ব ভারত এর সিকিম থেকে অরুণাচল প্রদেশ পর্যন্ত, নেপাল, ভুটান এবং মায়ানমার এর বিভিন্ন অঞ্চলে দেখা যায়।
রাজস্থানি ভাষা আন্দোলন
রাজস্থানি ভাষা আন্দোলন হল ১৯৪৭ সাল থেকে রাজস্থানি ভাষার বৃহত্তর স্বীকৃতির জন্য প্রচারণামূলক আন্দোলন। প্রচারণায় ভারতীয় সংবিধানের অষ্টম তফসিলে রাজস্থানী ভাষা অন্তর্ভুক্ত করার দাবি করা হয়েছে।
অঞ্জুলা সিং মাহাউর
অঞ্জুলা সিং মাহাউর হলেন ভারতীয় জনতা পার্টির একজন ভারতীয় রাজনীতিবিদ। তিনি ১৮তম উত্তর প্রদেশ বিধানসভার সদস্য। যিনি হাতরাস বিধানসভা কেন্দ্রের প্রতিনিধিত্ব করছেন।
চান্দগাঁও মসজিদ
চান্দগাঁও মসজিদ চট্টগ্রামের একটি মসজিদ, যার নির্মাণকাজ ২০০৭ সালে সম্পন্ন হয়। কাশিফ মাহবুব চৌধুরী এর ডিজাইন করেন। ২০১০ সালে আর্কিটেকচারের জন্য আগ খান পুরস্কারের জন্য এটি সংক্ষিপ্ত তালিকাভুক্ত করা হয়েছিল।
প্রাঞ্জল ভরালী
প্রাঞ্জল ভরালী (c. ১৯৬০ – ১৮ ফেব্রুয়ারি ২০২০) ভারতের আসামের একজন ব্যবসায়ী ও চলচ্চিত্র প্রযোজক ছিলেন। তিনি অসমীয়া চলচ্চিত্র প্রযোজনা করতেন।
জীবনী
চলচ্চিত্র প্রযোজনা করা ছাড়াও প্রাঞ্জল ভরালী নির্মাণ শিল্পের সাথে যুক্ত ছিলেন। তিনি অন্তহীন যাত্রা, মা তুমি অনন্যা, চুরেণ চোরর পুতেক ও জুনদা ইমান গুণ্ডা র মত চলচ্চিত্র প্রযোজনা করেছেন।
আফতাব হাবিব
আফতাব হাবিব (জন্ম: ৭ ফেব্রুয়ারি, ১৯৭২) বার্কশায়ারের রিডিং এলাকায় জন্মগ্রহণকারী পাকিস্তানি বংশোদ্ভূত কোচ ও সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিকে অত্যন্ত সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে এসেক্স, লিচেস্টারশায়ার ও মিডলসেক্স এবং নিউজিল্যান্ডীয় ক্রিকেটে ক্যান্টারবারি দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম ফাস্ট বোলিংয়ে পারদর্শী ছিলেন ‘টাবি’ ডাকনামে পরিচিত আফতাব হাবিব।
প্রথম-শ্রেণীর ক্রিকেট
পাকিস্তানি বংশোদ্ভূত তিনি। টানটন স্কুলে অধ্যয়ন করেছেন তিনি। ১৯৯২ সাল থেকে ২০০৬ সাল পর্যন্ত আফতাব হাবিবের প্রথম-শ্রেণীর খেলোয়াড়ী জীবন চলমান ছিল। লিচেস্টারশায়ার ও এসেক্স দলের পক্ষে কাউন্টি ক্রিকেটে অংশ নেন। পরবর্তীতে মিডলসেক্সের পক্ষে খেলেন। তন্মধ্যে, লিচেস্টারশায়ারের সদস্য থাকাকালীন ১৯৯৯ ও ২০০০ সালে প্রথম-শ্রেণীর ক্রিকেটে সহস্র রানের মাইলফলক স্পর্শ করেন। এছাড়াও, ১৯৯৮ সালের কাউন্টি চ্যাম্পিয়নশীপের শিরোপা বিজয়ী দলের সদস্য ছিলেন তিনি।
খেলার ধরন, সময় নিয়ন্ত্রণ ও মনোযোগের অপূর্ব সমন্বয় ঘটিয়েছিলেন আফতাব হাবিব। মিডলসেক্স দল থেকে প্রত্যাখ্যাত হবার পর লিচেস্টারশায়ারের শীর্ষসারিতে ব্যাটিং করার সুযোগ পেয়ে পূর্ণাঙ্গ সদ্ব্যবহার করে বিশাল রান সংগ্রাহকে পরিণত হয়েছেন। মূলতঃ সামনের পায়ে ভর দিয়ে স্বতঃস্ফূর্তভাবে সোজা বরাবর খেলতে পারদর্শিতা দেখিয়েছেন। এছাড়াও কাট করতে পারতেন ও দলের প্রয়োজনে নিজেকে উজাড় করে দিতেন। ১৯৯৮ সালে ওভালে ১১৪ রানের ইনিংস খেলে লিচেস্টারশায়ারের চ্যাম্পিয়নশীপের শিরোপা বিজয়ে যথাযথ ভূমিকা রেখেছিলেন।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন আফতাব হাবিব। সবগুলো টেস্টই নিউজিল্যান্ডের বিপক্ষে খেলেছিলেন তিনি। ১ জুলাই, ১৯৯৯ তারিখে বার্মিংহামে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ২২ জুলাই, ১৯৯৯ তারিখে লর্ডসে একই দলের বিপক্ষে সর্বশেষ টেস্টে অংশ নেন তিনি। ঐ সিরিজে তার দল ২-১ ব্যবধানে পরাজয়বরণ করেছিল। তাকে কোন ওডিআইয়ে অংশগ্রহণ করার সুযোগ দেয়া হয়নি।
অবসর
ক্রিকেট খেলা থেকে অবসর গ্রহণের পর কোচিং জগতের দিকে ধাবিত হন তিনি। অক্টোবর, ২০০৭ সালে তিন বছর মেয়াদে হংকং জাতীয় ক্রিকেট দলের কোচের দায়িত্বে ছিলেন। তন্মধ্যে, ২০০৮ সালে পাকিস্তানে অনুষ্ঠিত এশিয়া কাপে হংকং দলকে পরিচালনার দায়িত্ব পেয়েছিলেন। এছাড়াও, বাকিংহামশায়ার ক্রিকেট বোর্ডের অধীনে মহিলা ও বালিকাদের ক্রিকেট ডেভেলপম্যান্ট কর্মকর্তা হিসেবে কাজ করেছেন। বর্তমানে তিনি বার্কশায়ার মহিলা দলের প্রধান কোচের দায়িত্বে রয়েছেন। ২০১৬ সালের শুরুতে তাকে এ পদে মনোনীত করা হয়।
চান্দুড়িয়া ইউনিয়ন
চান্দুড়িয়া ইউনিয়ন বাংলাদেশের রাজশাহী বিভাগের রাজশাহী জেলার তানোর উপজেলার অন্তর্গত একটি ইউনিয়ন।
শিক্ষা
শিক্ষা প্রতিষ্ঠান:
বহিঃসংযোগ
প্রাতিষ্ঠানিক ওয়েবসাইট
অলকা মোহান্তি
অলকা মোহান্তি, হলেন একজন ভারতীয় রাজনীতিবিদ এবং কিশোর কুমার মোহান্তির স্ত্রী। যিনি ব্রজরাজনগর বিধানসভা কেন্দ্র থেকে ওড়িশা বিধানসভার সদস্য হিসেবে দায়িত্ব পালন করেছেন।
মোনোগাতারি (সিরিজ)
লেখক নিসিও ইশিন রচিত ও ভোফ্যানের চিত্রিত জাপানি লাইট নভেল সিরিজ হলো মোনোগাতারি (物語)। এক থার্ড-ইয়ার হাইস্কুল স্টুডেন্ট কোয়োমি আরারাগিকে নিয়ে এই গল্পের প্রেক্ষাপটটি গড়ে উঠেছে যে একসময় এক ভ্যাম্পায়ার/বেতালের কবলে পড়েছিল। গল্পে দেখা যায় যে সে নানান অপচ্ছায়া, অপদেবতা, ভুত, প্রেত, জন্তু ও আরো অন্যান্য অলৌকিক শক্তির হাত থেকে বিভিন্ন মেয়েদের সাহায্য করছে; ফলে তাদের বিভিন্ন মানসিক ও আবেগজনিত সমস্যারও সমাধান হচ্ছে। ২০০৬ সালের নভেম্বর থেকে আগস্ট ২০২১ পর্যন্ত কোদানশা এই সিরিজের মোট ২৮ খানা খন্ড প্রকাশ করে কোদানশা বক্স মুদ্রণের আন্ডারে। সিরিজের প্রত্যেকটি গল্পখন্ডেই -মোনোগাতারি (物語) শব্দটি রয়েছে।।
প্রেক্ষাপট
মোনোগাতারি সিরিজটি কোয়োমি আরারাগিকে ঘিরে গড়ে উঠেছে, যে একজন থার্ড-ইয়ার হাইস্কুল স্টুডেন্ট। এক বসন্তের ছুটি চলাকালীন ঘটনাক্রমে সে একটি বেতালে পরিণত হয়ে যায়, যদিও বর্তমানকালে সে তার মনুষ্যত্ব অনেকটাই ফিরে পেতে সক্ষম হয়েছে। একদিন তার এক সহপাঠী, হিতাগি সেনজোগাহারা স্কুলের সিড়ি থেকে কোয়োমির হাতে এসে গিয়ে পড়ে। সে বেশ আশ্চর্য হয়ে যায় এটা বুঝতে পারে যে হিতাগির শরীরের প্রায় কোনো ওজনই নেই। এবিষয় থেকে দূরে থাকার হুমকি সত্ত্বেও, কোয়োমি তাকে সাহায্য করতে উদ্যোগী হয় এবং মেমে ওশিনো নামে একজন অত্যাশ্চর্য মধ্য বয়স্ক মানুষের সাথে তার পরিচয় করিয়ে দেয় যে একটি পরিত্যক্ত ক্র্যাম স্কুলে বসবাস করে। যখন কোয়োমির সাহায্যে হিতাগির সমস্যার সমাধান হয়ে যায়, সে তার গার্লফ্রেন্ড হবে বলে সিদ্ধান্ত নেয়।
সিরিজ যত এগোতে থাকে, কোয়োমি আরো অন্যান্য মেয়েদের সাথে জড়িত হয়ে পড়ে যারা বিভিন্ন "অপচ্ছায়া" (怪異) -এর শিকার হয়েছে: মায়োই হাচিকুজি; সুরুগা কানবারু ; নাদেকো সেনগোকু; সুবাসা হানেকাওয়া ; নিজের দুই বোন কারেন ও সুকিহি। এই অপচ্ছায়াগুলি মানুষের অনুভূতি থেকে বেড়ে ওঠে ও বিভিন্ন জানোয়ারের রূপ নেয়। এদের নির্মূল করতে কোয়োমি ওশিনোর অলৌকিক উপদেশগুলির উপর নির্ভর করে এবং পরবর্তীকালে যে শক্তিশালী বেতাল তাকে আক্রমন করেছিল, সেই শিনোবুর সাহায্য নেয়।।
পটভূমি
বেশিরভাগ মেয়েদের কাছে এমন একটি সামগ্রী থাকে যা তাদের অপচ্ছায়াকে চিহ্নিত করে, যেমন হিতাগির স্ট্যাপলার (কাকড়ার দাড়), মায়োইয়ের ব্যাকপ্যাক (শামুকের খোলস), সুরুগার হাত (বাঁদরের হাত), নাদেকোর টুপি আর জ্যাকেট (সাপের মাথা আর চামড়া), এবং কারেনের হলদে-কালো ট্র্যাকসুট (মৌমাছির রং)। যদিও সিরিজটি কল্পনা, ভয়াবহতা ও অ্যাকশনের ছবি তুলে ধরে, তবুও এটি বিশেষত এর চরিত্রগুলির মধ্যে গড়ে ওঠা পারস্পরিক সম্পর্ক ও কথাবার্তার উপর সর্বাধিক গুরুত্ব আরোপন করেছে। নিশিও ইসিন-এর দুর্দান্ত রচনাশিল্প ও ব্যঙ্গকৌতুকের জন্যে এটি বিখ্যাত।।
সূচনা
নিশিও ইসিনের পূর্ববর্তী লাইট নভেল জারেগোতো সফল হওয়ার পর তিনি প্রথম মোনোগাতারি ছোট গল্প, হিতাগি ক্র্যাব লেখা শুরু করেন। শুধুমাত্র লাইট নভেল থেকে আনুষ্ঠানিক সাহিত্যে উত্তরন করাই তার মূল উদ্দেশ্য ছিল না, তিনি আসলে দেখতে চেয়েছিলেন যে যদি কোনো ছবি ছাড়াই তিনি লাইট নভেল লিখতে পারেন কিনা। যদিও, সিরিজের তৃতীয় গল্প সুরুগা মানকি চলাকালীন সিদ্ধান্ত নেওয়া হয় যে প্রকাশনায় এবার থেকে ছবিও যুক্ত হবে। তিনিও তেমনভাবেই তার লেখার ধরন পাল্টে নেন। তিনি জানিয়েছেন যে কিজুমোনোগাতারি আর নিসেমোনোগাতারি এর মধ্যে লেখনীগত পার্থক্য হওয়ার কারন হলো, তিনি বুঝতে পারেননি যে পরেরটি অ্যানিমেতে অভিযোজিত হবে।।
লাইট নভেল
নিশিও ইসিন-এর ছবি-ছাড়া ছোট গল্পের সিরিজ মোনোগাতারি শুরুতে কোদানশা এর সাহিত্য পত্রিকা মেফিস্তোতে প্রকাশিত হতো। প্রথম তিনটি গল্প পত্রিকার সেপ্টেম্বর ২০০৫, জানুয়ারি ২০০৬ এবং মে ২০০৬ -এর সংখ্যায় ছাপানো হয়েছিল; ২রা নভেম্বর, ২০০৬ সালে এই তিনটিকে সংকলিত করে একটি লাইট নভেল খন্ড বাকেমোনোগাতারি (化物語) প্রকাশিত হয়। দুটি নতুন অধ্যায় নিয়ে বাকেমোনোগাতারি-এর দ্বিতীয় খন্ড ২০০৬ সালের ডিসেম্বরে মুক্তি পায়। দুটি খণ্ডই কোদানশা বক্স মুদ্রণের আন্ডারে প্রকাশিত হয় এবং তাইওয়ানের চিত্রশিল্পী ভোফ্যান উক্ত দুটি ও আগামী প্রত্যেকটি খন্ডের অলংকরণ করেন।
বাকেমোনোগাতারি-এর একটি প্রিকুয়েল কাহিনী "কোয়োমি ভ্যাম্প" (こよみヴァンプ) প্যানডোরা পত্রিকার ফেব্রুয়ারি ২০০৮ সংখ্যায় প্রকশিত হয়। এটি পরবর্তীকালে লাইট নভেল কিজুমোনোগাতারি (傷物語) নামে ২০০৮ সালের মে মাসে মুক্তি পায়। সেপ্টেম্বর ২০০৮ ও জুন ২০০৯ -এ পরের গল্প নিসেমোনোগাতারি (偽物語) দুটি খন্ডে প্রকাশিত হয়। নেকোমোনোগাতারি (猫物語) -এর প্রথম খন্ড কুরো (黒) নামে ২০১০ সালের জুলাই মাসে মুক্তি পায়, এবং এরই সাথে বাকেমোনোগাতারি এর আরেকটি প্রিকুয়েল কাহিনী "সুবাসা ফ্যামিলি" (つばさファミリー) যুক্ত থাকে।
মোনোগাতারি -এর দ্বিতীয় মৌসুম ২০১০ থেকে ২০১১ সালের মধ্যে মুক্তি পায়। নেকোমোনোগাতারি দ্বিতীয় খন্ড শিরো (白) ২০১০ সালের অক্টোবর মাসে প্রকাশিত হয়। এটির পরে পাঁচটি গল্প পরস্পর পাঁচটি খন্ডে প্রকাশ পায়: ডিসেম্বর ২০১০-এ কাবুকিমোনোগাতারি (傾物語), মার্চ ২০১১-এ হানামোনোগাতারি (花物語), জুন ২০১১-এ ওতোরিমোনোগাতারি (囮物語), সেপ্টেম্বর ২০১১- এ ওনিমোনোগাতারি (鬼物語) এবং ডিসেম্বর ২০১১-এ কোইমোনোগাতারি (恋物語)।
মোনোগাতারি-এর অন্তিম মৌসুম ২০১২ থেকে ২০১৪ সালের মধ্যে মুক্তি পায়। এটিতে চারটি গল্প ছয়টি খন্ড নিয়ে প্রকাশিত হয়েছে: সেপ্টেম্বর ২০১২-এ সুকিমোনোগাতারি (憑物語), মে ২০১৩-এ ১২টি ছোট গল্পের সংকলন কোয়োমিমোনোগাতারি (暦物語), ২০১৩ অক্টোবর, ২০১৪ জানুয়ারি ও ২০১৪ এপ্রিলে ওয়ারিমোনোগাতারি (終物語)-এর তিনটি খন্ড,  এবং সেপ্টেম্বর ২০১৪-এ জোকু ওয়ারিমোনোগাতারি (続・終物語)।
মোনোগাতারি-এর চতুর্থ মৌসুম বা বিচ্ছিন্ন মৌসুম ২০১৫ থেকে ২০১৭ সালের মধ্যে প্রকাশিত হয়, এটিতে বিভিন্ন চরিত্রের গল্প তুলে ধরা হয়েছে। এটি চারটি গল্প চারটি খন্ডে মুক্তি করে: অক্টোবর ২০১৫-এ ''ওরোকামোনোগাতারি (物語), জানুয়ারি ২০১৬-এ ওয়াজামোনোগাতারি (業物語), জুলাই ২০১৬-এ নাদেমোনোগাতারি (撫物語), এবং জানুয়ারি ২০১৭-এ মুসুবিমোনোগাতারি (結物語)।
মোনোগাতারি-এর পঞ্চম মৌসুম বা রাক্ষস মৌসুম ২০১৭ থেকে ২০২১ সালের মধ্যে মুক্তি পায়, এই মৌসুমটি কোয়োমির ইউনিভার্সিটি জীবনকে তুলে ধরে। এটিতে ছয়টি গল্প ছয়টি খন্ডের আকারে প্রকাশিত হয়: জুলাই ২০১৭-এ শিনোবুমোনোগাতারি (忍物語), জুলাই ২০১৮-এ ইয়োইমোনোগাতারি (宵物語), এপ্রিল ২০১৯-এ আমারিমোনোগাতারি, অক্টোবর ২০২০-এ ওগিমোনোগাতারি (扇物語), এবং আগস্ট ২০২১-এ শিনোমোনোগাতারি  (死物語)-এর দুটি খন্ড।
ভার্টিক্যাল ২০১৫ সালে উপন্যাস সিরিজটির ইংরেজি অনুবাদের জন্য দত্তাধীকার গ্রহন করে। কোম্পানিটি তাদের নিজস্ব মলাটের কিজুমোনোগাতারি-এর অনুবাদ ১৫ ই ডিসেম্বর, ২০১৫ সালে প্রকাশ করে, এবং পরবর্তী সময়ে বাকেমোনোগাতারি উপন্যাসটিকে তিনটি খন্ডে মুক্তি দেয়: প্রথমটি ডিসেম্বর ২০১৬ সালে, দ্বিতীয়টি ফেব্রুয়ারি ২০১৭ সালে, ও তৃতীয়টি এপ্রিল ২০১৭ সালে। ২০২০ সালের ডিসেম্বরে এসে জোকু ওয়ারিমোনোগাতারি পর্যন্ত সবকটি উপন্যাসের অনুবাদ সফল হয়েছে।
কিজুমোনোগাতারি-এর ইংরেজী অডিও বুক ২৫ শে মে, ২০১৬ সালে মুক্তি পায়। এটি তৈরি করেছে ব্যাঙ্গ জুম! এন্টারটেইনমেন্ট, গল্পপাঠে রয়েছে কেইথ সিলভারস্টেইন, এরিক কিমেরর ও ক্রিস্টিনা ভি। নেকোমোনোগাতারি (সাদা)-এর অডিও বুকটি ৯ই এপ্রিল, ২০১৯ সালে মুক্তি পায়, গল্পপাঠে থাকে ক্রিস্টিনা ভি, এরিক কিমেরর ও এরিকা মেন্ডেজ। ২০২০ সালের ২৪ই মার্চ, বাকেমোনোগাতারি-এর তিনটি খন্ডের অডিওবুক মুক্তি পায়, গল্পপাঠে থাকে এরিক কিমেরর, ক্রিস্টিনা ভি, এরিকা মেন্ডেজ ও কেইথ সিলভারস্টেইন।
১৭ই ফেব্রুয়ারি, ২০২১ সাল থেকে অডিবেলের দ্বারা কোদানশা সমগ্র সিরিজের জাপানি অডিওবুক ভার্সনটির মুক্তি শুরু করে। প্রত্যেকটি উপন্যাসের গল্পপাঠে রয়েছে সেইসমস্ত ভয়েস অ্যাক্টররা যারা অ্যানিমে অভিযোজনেও কাজ করেছে। প্রত্যেক মাসে একটি করে উপন্যাস মুক্তি পাবে এবং ১৬ই জুন, ২০২৩ সালে শিনোমোনোগাতারি-এর দ্বিতীয় খন্ডের সাথে এটি শেষ হবে।।
অ্যানিমে
২০০৮-এর এপ্রিল মাসে বাকেমোনোগাতারি-এর একটি অ্যানিমে অভিযোজন ঘোষণা করা হয় এবং টোকিও এমএক্স চ্যানেলে ৩রা জুলাই থেকে ২৫শে সেপ্টেম্বর, ২০০৯ পর্যন্ত এটি সম্প্রচারিত হয়। ১৫ পর্বের এই সিরিজটি অ্যানিমেট করে শাফট। সিরিজের পরিচালনা করেন আকিইউকি শিনবো, সঙ্গে সিরিজ পরিচালক তাতসুয়া ওইশি ও সিরিজের রচনায় ফুয়াশি তো ছদ্মনামে শিনবো আর শাফট। ভোফ্যানে মূল নকশাগুলির উপর নির্ভর করে চরিত্র পরিকলনায় কাজ করেছেন আকিও ওয়াতানাবে, এবং স্ক্রিপ্ট সম্পাদনা করেছেন ইউকিতো কিজাওয়া ও মুনেও নাকামোতো। সিরিজের সমস্ত সঙ্গীতগুলি তৈরি করেছেন সাতোরু কোসাকি। শুধুমাত্র প্রথম ১২টি পর্ব টেলিভিশনে সম্প্রচারিত হয়েছিল; বাকি তিনটে পর্ব অ্যানিমের অফিসিয়াল ওয়েবসাইটে ৩রা নভেম্বর, ২০০৯ থেকে ২৫শে জুন, ২০১০ এর মধ্যে ছাড়া হয়। সাকুরা-কন ২০১২-তে, অ্যনিপ্লেক্স অফ অ্যামেরিকা ঘোষণা করে যে তারা উত্তর আমেরিকায় মুক্তির জন্যে বাকেমোনোগাতারি সিরিজটিকে নিজেদের দত্তাধিকারে নিয়ে নিয়েছে। সবকটি পর্ব ইংরেজী সাবটাইটেল সমেত ব্লু-রেতে ২০ নভেম্বর, ২০১২ সালে মুক্তি পায়।
১১ পর্বের একটি নিসেমোনোগাতারি অ্যানিমে অভিযোজন ৮ই জানুয়ারি থেকে ১৮ই মার্চ, ২০১২ পর্যন্ত সম্প্রচারিত হয়। যারা বাকেমোনোগাতারি-তে কাজ করেছেন, তারাই এই অভিযোজনে ছিলেন, কিন্তু পরিচালনায় তাতসুয়া ওইশির বদলে তোমোইউকি ইতামুরা কাজ করেন। ৪টি পর্বের একটি অ্যানিমে অভিযোজন নেকোমোনোগাতারি (কুরো) (猫物語(黒)) ৩১শে ডিসেম্বর, ২০১২ সালে পরস্পর সম্প্রচারিত হয়। দুটি ব্লু-রে ও ডিভিডি খন্ডসমগ্র মুক্তি পায়: প্রথমটি ৬ মার্চ, ২০১৩-তে ও দ্বিতীয়টি ৩ এপ্রিল, ২০১৩ সালে। নেকোমোনোগাতারি (শিরো) (猫物語(白)) থেকে কোইমোনোগাতারি পর্যন্ত ৬টি উপন্যাসের পাঁচটিকে নিয়ে ২৬টি পর্বের মোনোগাতারি সিরিজ দ্বিতীয় মৌসুম সম্প্রচারিত হয় ৭ই জুলাই থেকে ২৯শে ডিসেম্বর, ২০১৩ সালের মধ্যে। পরে অ্যানিপ্লেক্স ইউ.এস.এ ২২শে এপ্রিল ও ২৪শে জুন, ২০১৪ সালে ব্লু-রেগুলির মুক্তি দেয়। ইতামুরা আর শিনবোর আন্ডারে কাবুকিমোনোগাতারি ও ওনিমোনোগাতারি-এর জন্যে নাওইউকি তাতসুয়া  ও ইউকি ইয়াসে সিরিজ পরিচালক হিসেবে কাজ করেন।
অ্যানিমে অভিযোজনগুলি উপন্যাসের ক্রম মেনে চলে না। কিজুমোনোগাতারি -এর আসলে ২০১২ সালে মুক্তি পাওয়ার কথা ছিল, বাকেমোনোগাতারি-এর ঠিক পরেই, কিন্তু প্রোডাকশনে সমস্যা থাকার জন্যে ২০১৬ সাল পর্যন্ত এটির মুক্তি পিছিয়ে যায়। পরিকল্পনা করা হয়েছিল যে উপন্যাসগুলিতে হানামোনোগাতারি-এর যা স্থান, সেই ক্রমানুযায়ীই এটিকে অ্যানিমেট করা হবে, কিন্তু একমাত্র মোনোগাতারি দ্বিতীয় মৌসুমের শেষ হওয়ার পরই এটিকে সম্প্রচারিত করা হয়। যদিও মোনোগাতারি দ্বিতীয় সিরিজের ব্লু-রে বক্স সেটে হানামোনোগাতারি কে তৃতীয় কাহিনী হিসেবে আখ্যা দেওয়া হয়েছে। ওয়ারিমোনোগাতারি উপন্যাসের আগে কোয়োমিমোনোগাতারি উপন্যাসটি প্রকাশিত হয়েছিল কিন্তু অ্যানিমে অভিযোজনে এটি কিজুমোনোগাতারি ১ ও ওয়ারিমোনোগাতারি-এর পরে মুক্তি পায়।।
সঙ্গীত
মেগুমী হিনাতা বেশ কয়েকটি ওপেনিং থিম লিখেছেন এবং যেগুলি কম্পোজ করেছেন সাতোরু কোসাকি ও মিতো। এইসকল গানে মূল চরিত্রগুলির ভোক্যালদের ফিচার করা হয়েছে। বাকেমোনোগাতারি-এর এন্ডিং থিম "কিমি নো শিরানাই মোনোগাতারি" (君の知らない物語) তৈরি করেছে সুপারসেল এবং এটি মুক্তি পেয়েছিল ১২ই আগষ্ট, ২০০৯ সালে। অরিকন সিঙ্গেলস চার্টে এটি পঞ্চম স্থানে ছিল। নিসেমোনোগাতারি-এর এন্ডিং থিম "নাইশো নো হানাশি" (ナイショの話) গেয়েছে ক্লারিস ও এটি লিখেছেন সুপারসেলের রিয়ো। নেকোমোনোগাতারি (কুরো)-এর এন্ডিং থিম "কিয়েরু daydream" (消えるdaydream), লিখেছেন সাওরি কোদামা, কম্পোজ করেছেন সাতোরু কোসাকি ও গেয়েছেন ম্যারিনা কাওয়ানো। মোনোগাতারি সিরিজ দ্বিতীয় মৌসুমে চারটি এন্ডিং থিম রয়েছে: নেকোমোনোগাতারি (শিরো) আর কাবুকিমোনোগাতারি-এর জন্যে "আই ও উতায়ে" (アイヲウタエ), তৈরি করেছেন জিন (শিজেন নো টেকি-P) ও গেয়েছেন লুনা হারুনা; ওতোরিমোনোগাতারি ও ওনিমোনোগাতারি-এর জন্যে "সোনো কোয় ও ওবোইতেরু" (その声を覚えてる) গেয়েছেন কাওয়ানো; কোইমোনোগাতারি-এর জন্যে হারুনা আর কাওয়ানোর snowdrop; এবং হানামোনোগাতারি-এর জন্যে কাওয়ানোর গাওয়া "হানাতো -Shirushi-" (花痕 -shirushi-)। মোনোগাতারি সিরিজ তৃতীয় ও অন্তিম মৌসুমে পাঁচটি এন্ডিং থিম আছে: সুকিমোনোগাতারি-এর জন্যে Border, ওয়ারিমোনোগাতারি-এর জন্যে আলিসা তাকিগাওয়া গেয়েছেন "সায়োনারা নো ইয়ুকুয়ে" (さよならのゆくえ), কোয়োমিমোনোগাতারি-এর জন্যে ট্রাইসেলের whiz, ওয়ারিমোনোগাতারি ২-এর জন্যে ক্লারিসের শিওরি, এবং জোকু ওয়ারিমোনোগাতারি-এর জন্যে ট্রাই সেলের  azure ।।
উতামোনোগাতারি
প্রত্যেকটি থিমের সমগ্র উতামোনোগাতারি (歌物語) ৬ জানুয়ারি, ২০১৬ সালে মুক্তি পায় এবং সঙ্গে সঙ্গে এটি অরিকনের সাপ্তাহিক অ্যালবাম চার্টে প্রথম স্থান অধিকার করে ফ্যালে। সেইসময় এটির ৬৬,০০০-এর থেকেও বেশি কপি বিক্রি হয়েছিল। ২০১০ সালের  ওয়ান পিস মেমোরিয়াল বেস্ট অ্যালবামের পর এটি হলো পঞ্চম সেই অ্যানিমে থিম গানগুলির সমগ্র যা অরিকনের সাপ্তাহিক অ্যালবাম চার্টের শীর্ষে নিজের জায়গা করে নেয়। এছাড়া এটি মোট ১০০,০০০-এর চেয়েও বেশি কপি বিক্রি করেছে এবং জাপান রেকর্ড অ্যাসোসিয়েশন এটিকে গোল্ড ডিস্ক খেতাবে সম্মানিত করেছে। প্রথম ডিস্কে মোনোগাতারি প্রথম মৌসুমের ওপেনিং ও এন্ডিং থিম গুলি রয়েছে: বাকেমোনোগাতারি, নিসেমোনোগাতারি, আর নেকোমোনোগাতারি (কুরো)। দ্বিতীয় ডিস্কে মোনোগাতারি দ্বিতীয় মৌসুমের গানগুলি রয়েছে: নেকোমোনোগাতারি (শিরো), কাবুকিমোনোগাতারি, হানামোনোগাতারি, ওতোরিমোনোগাতারি, ওনিমোনোগাতারি, আর কোইমোনোগাতারি ।।
উতামোনোগাতারি ২
থিম গানগুলির দ্বিতীয় সমগ্র, উতামোনোগাতারি ২ (歌物語2) মুক্তি পেয়েছিল ১০ ই মে, ২০১৯ সালে। প্রথম সপ্তাহেই ১৬,০০০-এরও বেশি কপি বিক্রি হয় এবং অরিকনের সাপ্তাহিক অ্যালবাম চার্টে এটি প্রথম স্থান অধিকার করে।  মোনোগাতারি অন্তিম মৌসুমের ওপেনিং ও এন্ডিং থিমগুলি এর মধ্যে রয়েছে: সুকিমোনোগাতারি, ওয়ারিমোনোগাতারি ১ ও ২, এবং জোকু ওয়ারিমোনোগাতারি। এই সমগ্রে আরো যে যে থিম গুলি রয়েছে: কোয়োমিমোনোগাতারি-এর এন্ডিং থিম, কিজুমোনোগাতারি -এর দুটি এন্ডিং থিম আর মোবাইল গেম PucPuc-এর একটি ওপেনিং থিম।।
মাঙ্গা
কোদানশার শোনেন মাঙ্গা ম্যাগাজিন, সাপ্তাহিক শোনেন পত্রিকা-তে সিরিজের একটি মাঙ্গা অভিযোজন ছাপানো শুরু হয় ১৪ই মার্চ, ২০১৮ সাল থেকে, যেটি এঁকেছেন ওহ! গ্রেট। মাঙ্গাটি  ভার্টিক্যাল উত্তর আমেরিকায় ২০১৯ সালের অক্টোবর মাস থেকে প্রকাশিত করা শুরু করে।।
অন্যান্য মিডিয়া
একটি পার্লার গেম হিয়াকুমোনোগাতারি কাইদানকাই-এর প্রসঙ্গত নামে একটি ড্রামা সিডি, ৩রা আগস্ট, ২০০৯ সালে মুক্তি পায়। এর স্ক্রিপ্টটি লিখেছেন নিশিও ইসিন, যেটি সিডির সাথেই আসে।
বান্দাই নামকো গেমস-এর তরফ থেকে একটি প্লেস্টেশন পোর্টেবল ভিজুয়্যাল নভেল বাকেমোনোগাতারি পোর্টেবল (化物語 ポータブル) ২৩ শে আগস্ট, ২০১২ সালে মুক্তি পায়।
অভ্যর্থনা
তাকারাজিমাশা প্রকাশিত লাইট নভেল গাইডবুক কোনো লাইট নভেল গা সুগোই!-এর ২০০৯ সংখ্যায় মোনোগাতারি লাইট নভেল সিরিজ ষষ্ঠ স্থান অধিকার করে। ২০১০ সালে এই সিরিজটি দ্বিতীয় স্থানে এসে পৌঁছয় এবং ২০১৭ সালে তানকোবোন শ্রেণীতেও এটি দ্বিতীয় স্থান দখল করে। ২০১৯-এর সংখ্যায়, এটি তানকোবোন  শ্রেণীতে তৃতীয় স্থান অধিকার করে। ২০২০-এর সংখ্যায় গত দশ বছরের টপ টেন লাইট নভেলগুলির নাম প্রকাশ করা হয়, এবং মোনোগাতারি সিরিজটি তাতে দশম স্থান অধিকার করে। কোয়োমি আরারাগি শ্রেষ্ঠ পুরুষ চরিত্রের মধ্যে ২০০৯-এ ষষ্ঠ স্থান, ২০১০-এ দ্বিতীয়, ২০১১-এ সপ্তম, ২০১২-এ তৃতীয়, এবং ২০১৩-এ ষষ্ঠ স্থান দখল করে। অন্যদিকে, হিতাগি সেনজোগাহারা শ্রেষ্ট নারী চরিত্রের মধ্যে ২০০৯-এ সপ্তম, ২০১০-এ চতুর্থ, ২০১১-এ অষ্টম এবং ২০১২-এ সপ্তম স্থান অধিকার করে।
দ্বিতীয় বাৎসরিক DEG জাপান অ্যাওয়ার্ডস/ব্লু-রে প্রাইজসে এই অ্যানিমে অভিযোজনটি ব্যবহারকারীদের বিশেষ পুরস্কার লাভ করে। সেপ্টেম্বর ২০১২ পর্যন্ত বাকেমোনোগাতারি আর নিসেমোনোগাতারি-এর ১০ লক্ষেরও অধিক ডিভিডি আর বিডি বিক্রি হয়েছে। ২০১৫ সাল পর্যন্ত ২৭টি খন্ড নিয়ে, সিরিজটি ২০ লক্ষেরও অধিক ডিভিডি আর বিডি বিক্রি করেছে।
২০১৭ সালে অনুষ্ঠিত টোকিও অ্যানিমে অ্যাওয়ার্ড উৎসবে বাকেমোনোগাতারিকে ২০০৯ সালের শ্রেষ্ঠ অ্যানিমে বলে নির্বাচিত করা হয়।
সিবিআর বলেছে, এই সিরিজটি হলো "২০১০-এ মুক্তি পাওয়া একটি অন্যতম মজাদার ও অপূর্ব সিরিজ" এবং এটিকে সম্মানিত করা হয়েছে "অন্যান্য ভ্যাম্পায়ার সিরিজগুলি থেকে" আলাদা হয়ে ছাপিয়ে যাওয়ার জন্যে। সিবিআর আরো বলেছে যে এই সিরিজের চরিত্র, গান, সংলাপ ও অ্যানিমেশন আজকের সময়েও বেশ জনপ্রিয়তা অর্জন করেছে, কিন্তু অন্যদিকে বাচ্ছাদের প্রতি কোয়োমির আচরন, সুরুগা কানবারুর লেসবিয়ান চিন্তাধারা, মহিলাদের পুরুষের দ্বারা পরিত্রাণ চাওয়া, এটির হারেম অ্যানিমে হওয়া, এবং ফ্যান সার্ভিসকে এখন ভালো চোখে দেখা হয় না।।
টীকা
<references group="lower-alpha"/>
গেম (২০১৪-এর চলচ্চিত্র)
গেম (ইংরেজি: Game) পরিচালক বাবা যাদব পরিচালিত ২০১৪ সালের একটি বাংলা চলচ্চিত্র। জিৎ ও শুভশ্রী গাঙ্গুলী এই চলচ্চিত্রের মুখ্য ভূমিকায় আছেন। ২০১৪ সালের মে মাসে চলচ্চিত্রটি মুক্তি পায়। রিলায়েন্স এন্টারটেইনমেন্ট এই চলচ্চিত্রের প্রযোজনা করেছে। প্রখ্যাত তামিল চলচ্চিত্র থুপ্পাকি অবলম্বনে নির্মিত হয়েছে এই চলচ্চিত্র। উল্লেখ থাকে যে একই কাহিনি অবলম্বনে হিন্দি ভাষা য় একটি চলচ্চিত্র নির্মিত হয়েছে যার নাম হলিডে।